Tisztelt Ellenőrző Bizottság!

Az ELTE Állam- és Jogtudományi Karának Hallgatói önkormányzatában november kezdete óta dolgozom szociális ügyekért felelős alelnökként. November hónap nehézsége a hallgatói önkormányzat felfüggesztéséből adódott, mivel a szociális és az ösztöndíjjal kapcsolatos ügyek vitele részben szünetelt ebben az időszakban.

Az elmúlt hónapban koordináltam a Közművelődési Kuratórium és a Sport- és Kulturális Bíráló Bizottság által kiírt pályázatok beérkezésének, elbírálásának és adminisztrációjának összességét. Ez tette ki a hónapban elvégzett munkám háromnegyedét.

Ezen felül a rendkívüli szociális támogatással és kiemelkedő hallgatói teljesítmény egyszeri ösztöndíjával kapcsolatos feladataimat is elláttam.

A rendszeres szociális támogatásokkal kapcsolatos fellebbezések ügyeit lezártam, minden hallgató ügyében végső döntés született.

Az előbb említett ösztöndíjak és pályázatok utalási listáját elkészítettem.

2014. december 08. Deák Milán

Szociális alelnök